Source: https://www.svnews.ro/csu-suceava-a-incheiat-sezonul-regulat-cu-o-victorie-de-calibru/173320/
Timestamp: 2020-06-05 10:21:14+00:00

Document:
CSU Suceava a încheiat sezonul regulat cu o victorie de calibru | Suceava News Online
Polițiștii de frontieră suceveni au confiscat apr...
În ultima rundă a sezonului regulat al Ligii Naționale de handbal masculin, CSU Suceava a avut ocazia să „acopere” cu un capac de argint un campionat extrem de dificil. La capătul unui parcurs complicat, sucevenii au avut ca adversară o formație deja calificată în play-off, CSM Focșani.
Întotdeauna duelurile cu vrâncenii au fost extrem de disputate, dar de această dată gazdele au avut o motivație mai puternică. Sucevenii s-au impus la final cu scorul de 31–27 și au moral bun și punctaj pentru play-out.
Cum cele trei puncte puse în joc erau foarte importante pentru trupa lui Adi Chiruț, elevii săi s-au „ambalat” din start și după cinci minute conduceau cu 4–0, ajutați și de prestația portarului Iulian Andrei. Oaspeții au revenit și până la pauză jocul s-a echilibrat, tabela de marcaj consemnând scorul de 12-11 pentru suceveni.
În partea a doua, gazdele au zburdat pe teren și au reușit să se desprindă la 4 goluri și chiar la 7, păstrând un avantaj liniștitor pentru câștigarea partidei. Scorul final al partidei CSU Suceava – CSM Focșani a fost 31-27 și sucevenii au terminat sezonul competițional pe locul 10 și au 4 puncte în clasamentul premergător turneului play-out.
„Suntem fericiți c-am terminat campionatul cu o victorie și intrăm cu dreptul în turneul play-out. Este o victorie foarte bună pentru moralul nostru, mai ales în fața unei echipe ce joacă în play-off și a reușit să câștige multe puncte în campionat. A fost un campionat mult mai greu decât ultimele două, deoarece echipele s-au întărit foarte mult, au bugete mult mai mari și de aceea la mai toate se dorește performanță. În play-out ne dorim să facem o figură cât mai frumoasă și să terminăm undeva pe primele două locuri, pentru a evita barajul”, a spus antrenorul Adrian Chiruț.
Pentru CSU Suceava au marcat: Baican (8), Târzioru și Lakovic – câte 4 goluri, Burlacu, Costea și Sandu – câte 3 goluri fiecare, Dragnea și Petrea – câte două goluri, iar Ciubotariu și Andrei – câte un gol.
În clasament, CSM Făgăraș are un golaveraj mai bun, dar sucevenii sunt în avantaj pentru locul 10 în clasament pentru că au câștigat ambele dispute cu brașovenii. În weekend, sucevenii încep play-out-ul cu un meci pe teren propriu, cu CSM Bacău.
Modificări în desfăşurarea turneului play out
Sistemul de desfășurare al turneului play-out din acest sezon competițional este diferit de cel din ultimii ani. Nu se mai adună punctele din meciurile directe, punctele se adaugă din locurile ocupate în clasament.
Astfel, la o serie de 6 echipe, locurile 9-14: loc 9 – 5 p; loc 10 – 4p; loc 11 – 3p; loc 12 – 2p; loc 13 – 1p; loc 14 – 0p.
Faza I se joacă în sistemul „fiecare cu fiecare”, tur – retur. Jocurile se vor desfășura după următorul program, conform tabelei Berger: aprilie 06, 17, 24 mai 01, 04, 08, 11, 15, 18, 22.
Echipa clasată pe locul I la terminarea competiției va fi declarată campioana României, ediția 2018-2019, și va avea dreptul să se înscrie în Liga Campionilor, ediția 2018-2019. Echipele clasate pe locurile 14 și 13 vor retrograda direct în Divizia A. Echipele clasate pe locurile 12 și 11 vor susține jocuri de baraj cu ocupantele locurilor locurilor 3 și 4 ale turneului final al Diviziei A. Barajul pentru promovare în Liga Națională se va desfășura în perioada 30.05- 2.06.2019.
Rezultate consemnate în etapa a XXVI-a:
Dunărea Călărași – CSM Buzău 37-22
CSU Suceava – CSM Focșani 31-27
CSM Făgăraș – CSM Bacău 32-21
Din această ultimă rundă au mai rămas de disputat partidele: Steaua – U Cluj, Minaur Baia Mare – Dinamo, Poli Timișoara – CSM București șI HC Dobrogea Sud – Potaissa Turda.
1. HC Dobrogea Sud 25 20 1 4 737-615 61
2. CSM Bucureşti 25 18 3 4 684-587 57
3. Dinamo Bucureşti 25 17 3 5 764-660 54
4. Potaissa Turda 25 16 4 5 720-639 52
5. Dunărea Călăraşi 26 16 3 7 727-660 51
6. Steaua Bucureşti 25 15 3 7 699-650 48
7. Poli Timişoara 25 14 5 6 680-630 47
8. CSM Focşani 26 12 2 12 688-677 38
9. Minaur Baia Mare 25 9 3 13 718-732 30
10. CSM Făgăraş 26 7 2 17 642-697 23
11. CSU Suceava 26 7 2 17 662-705 23
12. HC Buzău 26 6 1 19 637-722 19
13. CSM Bacău 26 5 0 21 677-783 15
14. U Cluj 25 0 0 25 641-889 0
Adrian Chirut,CSM Focsani,CSU Suceava,Liga Nationala de handbal masculin,sport din Suceava,stiri din sport,Suceava News,svnews
(31052 vizualizări)

References: CSM 
 CSM 
 CSM 
 CSM 
 CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM